CELEX: 32008D0559
Language: mt
Date: 2008-06-27 00:00:00
Title: 2008/559/KE: Deċiżjoni tal-Kummissjoni tas- 27 ta' Ġunju 2008 li tawtorizza t-tqegħid fis-suq taż-żejt taż-żerriegħa Allanblackia bħala ingredjent ġdid ta’ l-ikel skond ir-Regolament (KE) Nru 258/97 tal-Parlament Ewropew u tal-Kunsill (notifikata taħt id-dokument numru C(2008) 3081)

9.7.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 180/20
            
         DEĊIŻJONI TAL-KUMMISSJONI
   tas-27 ta' Ġunju 2008
   li tawtorizza t-tqegħid fis-suq taż-żejt taż-żerriegħa Allanblackia bħala ingredjent ġdid ta’ l-ikel skond ir-Regolament (KE) Nru 258/97 tal-Parlament Ewropew u tal-Kunsill
   (notifikata taħt id-dokument numru C(2008) 3081)
   (It-test bil-Ġermaniż biss hu awtentiku)
   (2008/559/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 258/97 tal-Parlament Ewropew u tal-Kunsill tas-27 ta’ Jannar 1997 dwar ikel ġdid u l-ingredjenti ġodda ta' l-ikel (1), u partikolarment l-Artikolu 7 tiegħu,
   Billi:
   
               (1)
            
            
               Fid-19 ta’ Awwissu 2004 il-kumpanija Unilever Deutschland GmbH għamlet talba lill-awtoritajiet kompetenti tal-Ġermanja biex tqiegħed fis-suq bħala ingredjent ġdid ta’ l-ikel iż-żejt taż-żerriegħa Allanblackia għall-użu fi prodotti maħsuba biex jindilku miżjuda b’esteri tal-fitosteroli u dawk ibbażati fuq il-krema.
            
         
               (2)
            
            
               Fit-3 ta’ April 2006 l-istituzzjoni kompetenti għall-valutazzjoni ta’ l-ikel fil-Ġermanja ħarġet ir-rapport inizjali tagħha ta’ valutazzjoni. F’dan ir-rapport intlaħqet il-konklużjoni li ż-żejt taż-żerriegħa Allanblackia jista’ jittiekel mill-bniedem mingħajr periklu.
            
         
               (3)
            
            
               Il-Kummissjoni għaddiet ir-rapport ta’ valutazzjoni inizjali lill-Istati Membri kollha fit-8 ta’ Ġunju 2006.
            
         
               (4)
            
            
               Fi żmien il-perjodu ta’ sittin jum stipulat fl-Artikolu 6(4) tar-Regolament (KE) Nru 258/97 tqajmu oġġezzjonijiet motivati għat-tqegħid fis-suq tal-prodott skond dik id-dispożizzjoni.
            
         
               (5)
            
            
               Għalhekk l-Awtorità Ewropea dwar is-Sigurtà Alimentari (EFSA) ġiet ikkonsultata fis-7 ta’ Frar 2007.
            
         
               (6)
            
            
               Fil-25 ta’ Ottubru 2007, l-EFSA adottat l-“Opinjoni tal-Bord Xjentifiku dwar il-Prodotti tad-dieta, in-Nutrizzjoni u l-Allerġiji fuq talba tal-Kummissjoni marbuta mas-sigurtà taż-żejt taż-żerriegħa Allanblackia għall-użu fi prodotti maħsuba biex jindilku miżjuda b’esteri tal-fitosteroli u dawk ibbażati fuq il-krema”.
            
         
               (7)
            
            
               Fl-opinjoni tiegħu l-bord wasal għall-konklużjoni li ż-żejt taż-żerriegħa Allanblackia jista’ jittiekel mill-bniedem mingħajr periklu fil-kundizzjonijiet speċifikati għall-użu.
            
         
               (8)
            
            
               Fuq il-bażi tal-valutazzjoni xjentifika, ġie stabbilit li ż-żejt taż-żerriegħa Allanblackia huwa konformi mal-kriterji stabbiliti fl-Artikolu 3(1) tar-Regolament (KE) Nru 258/97.
            
         
               (9)
            
            
               Il-miżuri stipulati f’din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
            
         ADOTTAT DIN ID-DEĊIŻJONI:
   Artikolu 1
   Iż-żejt taż-żerriegħa Allanblackia kif speċifikat fl-Anness jista’ jitqiegħed fis-suq fil-Komunità bħala ingredjent ġdid ta’ l-ikel għall-użu fi prodotti miżjuda b’esteri tal-fitosteroli u dawk ibbażati fuq il-krema, maħsuba biex jindilku.
   Artikolu 2
   L-ispeċifikazzjoni ta’ l-ingredjent ġdid ta’ l-ikel awtorizzata b’din id-Deċiżjoni li trid tidher fuq it-tikketta tal-prodott għandha tkun ‘żejt taż-żerriegħa Allanblackia’.
   Artikolu 3
   Din id-Deċiżjoni hija indirizzata lil Unilever Deutschland GmbH, Dammtorwall 15, D-20355 Hamburg.
   
      Magħmula fi Brussell, 27 ta’ Ġunju 2008.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 43, 14.2.1997, p. 1. Ir-Regolament kif emendat l-aħħar bir-Regolament (KE) Nru 1882/2003 (ĠU L 284, 31.10.2003, p. 1).
   
      ANNESS
      Speċifikazzjonijiet taż-żejt taż-żerriegħa Allanblackia
      
      Deskrizzjoni
      Iż-żejt raffinat taż-żerriegħa Allanblackia jinkiseb miż-żerriegħa ta’ l-ispeċi Allanblackia: A. floribunda (sinonima ma’ A. parviflora) u A. stuhlmannii.
      Kompożizzjoni ta’ l-aċidi grassi
      
                  Aċidu lawriku (C12:0)
               
               
                  < 1 %
               
            
                  Aċidu miristiku (C14:0)
               
               
                  < 1 %
               
            
                  Aċidu palmitiku (C16:0)
               
               
                  < 2 %
               
            
                  Aċidu palmitolejku (C16:1)
               
               
                  < 1 %
               
            
                  Aċidu steariku (C18:0)
               
               
                  45 – 58 %
               
            
                  Aċidu olejku (C18:1)
               
               
                  40 – 51 %
               
            
                  Aċidu linolejku (C18:2)
               
               
                  < 1 %
               
            
                  Aċidu γ-linolejku (C18:3)
               
               
                  < 1 %
               
            
                  Aċidu arakidiku (C20:0)
               
               
                  < 1 %
               
            
                  Aċidi grassi ħielsa
               
               
                  mass. 0.1 %
               
            Karatteristiċi
      
                  Aċidi grassi trans
               
               
                  mass. 0.5 %
               
            
                  Valur tal-perossidu
               
               
                  mass. 0.8 meq/kg
               
            
                  Valur tal-jodju
               
               
                  < 46 g/100 g
               
            
                  Sustanzi insaponifikabbli
               
               
                  mass. 0.1 %
               
            
                  Valur ta’ saponifikazzjoni
               
               
                  185 – 198 mg KOH/g